2018. gada 19. decembrī Rīkojums Nr. 695

Rīgā (prot. Nr. 60 25. §)

**Par Izglītības un zinātnes ministrijas valdījumā esošo valsts nekustamo īpašumu nodošanu Finanšu ministrijas valdījumā un pārdošanu**

1. Izglītības un zinātnes ministrijai nodot Finanšu ministrijas valdījumā šādus valsts nekustamos īpašumus, kas ierakstīti zemesgrāmatā uz valsts vārda Izglītības un zinātnes ministrijas personā:

1.1. nekustamo īpašumu (nekustamā īpašuma kadastra Nr. 6009 502 0018) – deviņas būves (būvju kadastra apzīmējumi 6009 002 0349 002, 6009 002 0349 007, 6009 002 0349 013, 6009 002 0349 014, 6009 002 0349 015, 6009 002 0349 016, 6009 002 0349 018, 6009 002 0349 019 un 6009 002 0349 020) – Brīvības ielā 3G, Dagdā, Dagdas novadā;

1.2. nekustamo īpašumu "Vīžumi" (nekustamā īpašuma kadastra Nr. 9480 006 0020) – zemes vienību 4,25 ha platībā (zemes vienības kadastra apzīmējums 9480 006 0020) un būvi (būves kadastra apzīmējums 9480 006 0020 001) – Kamaldiņā, Smiltenes pagastā, Smiltenes novadā;

1.3. nekustamo īpašumu (nekustamā īpašuma kadastra Nr. 0500 003 0115) – zemes vienību 0,3499 ha platībā (zemes vienības kadastra apzīmējums 0500 003 0115) un piecas būves (būvju kadastra apzīmējumi 0500 003 0115 001, 0500 003 0115 002, 0500 003 0115 003, 0500 003 0115 004 un 0500 003 0115 012) – Kauņas ielā 25, Daugavpilī;

1.4. nekustamo īpašumu (nekustamā īpašuma kadastra Nr. 0100 525 0011) – būvi (būves kadastra apzīmējums 0100 025 2026 002) – Skanstes ielā 41, Rīgā.

2. Finanšu ministrijai sešu mēnešu laikā pēc šā rīkojuma spēkā stāšanās dienas pārņemt valdījumā šā rīkojuma 1. punktā minētos valsts nekustamos īpašumus un nostiprināt zemesgrāmatā īpašuma tiesības uz valsts vārda Finanšu ministrijas personā.

3. Izglītības un zinātnes ministrijai, nododot šā rīkojuma 1. punktā minētos valsts nekustamos īpašumus, nodrošināt, ka nekustamo īpašumu sastāvā esošās būves ir atbrīvotas no kustamās mantas un nekustamie īpašumi, kā arī tiem piegulošās teritorijas (kuru uzturēšanas pienākums ir nekustamo īpašumu īpašniekam) ir sakārtotas atbilstoši pašvaldības saistošo noteikumu prasībām par namu un to teritoriju un būvju uzturēšanu.

4. Saskaņā ar Publiskas personas mantas atsavināšanas likuma 4. panta pirmo un otro daļu un 5. panta pirmo daļu atļaut valsts akciju sabiedrībai "Valsts nekustamie īpašumi" pārdot izsolē:

4.1. šā rīkojuma 1.1. un 1.4. apakšpunktā minētos nekustamos īpašumus, ievērojot Publiskas personas mantas atsavināšanas likuma 14. panta nosacījumus;

4.2. šā rīkojuma 1.2. un 1.3. apakšpunktā minētos nekustamos īpašumus.

5. Pircēji par nekustamajiem īpašumiem maksā *euro*.

6. Finanšu ministrijai nodot pircējiem nekustamos īpašumus 30 dienu laikā no pirkuma līgumu noslēgšanas dienas, sastādot attiecīgus pieņemšanas un nodošanas aktus.

Ministru prezidents Māris Kučinskis

Izglītības un zinātnes ministra

pienākumu izpildītājs,

labklājības ministrs Jānis Reirs